Fylkesmannen i Vestfold har gjennomført tilsyn med stiftelsen Vilde, senter for foreldre og barn. Systemrevisjonen omfattet følgende område:
Fylkesmannen er gitt myndighet til å føre tilsyn med institusjoner og sentre for forledre og barn etter barnevernloven § 2-3b, 3 ledd, jf. § 5-7.
Stiftelsen Vilde, senter for foreldre og barn er en ideell stiftelse som ble etablert i 1990. Den tar imot familier fra hele landet. Innsøkende instanser er barneverntjenesten i familiens hjemkommune og barne-, ungdoms- og familieetaten.
Stiftelsen Vilde ligger i Horten kommune. Senteret har åtte leiligheter som inneholder stue, gang, soverom og bad. I tillegg har senteret tre større leiligheter som primært brukes i tiden før utflytting.
Stiftelsen utgjør en del av barneverntjenestens frivillige hjelpetilbud, jf. Barnevernloven kapittel 4. Målgruppen er gravide som har behov for oppfølging under graviditeten, unge foreldre, foreldre som har vært i rusbehandling og familier med barn i alder 0-6 år som trenger hjelp.
Senterets målsetting er å bedre barnets oppvekstsvilkår. De hjelper foreldrene til å bli gode nok omsorgspersoner for egne barn. Dersom dette ikke er mulig, er de med på å avklare barnets videre omsorgsbehov.
Stiftelsen Vilde har bl.a. ansatt psykologer og familiekonsulenter. Disse jobber i team rundt familiene. Psykologen foretar individuelle utviklingstester og samspillsvurderinger. Familiekonsulentene har ansvar for å tilrettelegge oppholdet for barna og foreldrene og ivareta det daglige miljøarbeidet ved institusjonen. De utfører observasjoner og dokumentasjonsarbeid.
I tillegg til at tilsynet vurderte praksisen og rutinene til senteret innenfor tilsynstemaene, ble senterets internkontroll i forhold til disse områdene vurdert. Det er i forskrift for sentre for foreldre og barn et krav om at senteret skal ha et system for internkontroll.
- At det gjennomføres områdeovervåking for å avdekke avvik eller områder for med risiko for svikt, og oppfølging av disse.